SK Úradný vestník Európskej únie C 59/8

Súhrnné informácie oznámené členskými štátmi o štátnej pomoci poskytnutej v súlade s nariadením Komisie (ES) č. 1857/2006 o uplatňovaní článkov 87 a 88 Zmluvy na štátnu pomoc pre malé a stredné podniky (MSP) pôsobiace vo výrobe, spracovaní a odbyte poľnohospodárskych výrobkov, ktorým sa mení a dopĺňa nariadenie (ES) č. 70/2001

(2009/C 59/04)

Číslo pomoci: XA 1/09

Členský štát: Spojené kráľovstvo

Región: England, Scotland and Wales

Názov schémy štátnej pomoci alebo názov podniku prijímajúceho individuálnu štátnu pomoc: Fallen Cattle Surveillance Scheme (Great Britain)

Právny základ: Táto schéma sa nezakladá na zákone. Na základe nariadenia (ES) č. 999/2001 o TSE, ktorým sa stanovujú pravidlá prevencie, kontroly a eradikácie niektorých prenosných spongiformných encefalopatií (TSE), sú členské štáty povinné testovať dospelý uhynutý dobytok vo veku nad 24 mesiacov na BSE. Od 1. januára 2009 bude Spojené kráľovstvo v súlade s rozhodnutím Komisie 2008/908/ES testovať len uhynutý dobytok vo veku nad 48 mesiacov. Od 12. januára 2009 budú poľnohospodári v Anglicku, Škótsku a Walese na základe vnútroštátnych nariadení o TSE zodpovední za zhromažďovanie a likvidáciu týchto zvierat. Výrobcovia sa môžu sami rozhodovať o spôsobe likvidácie prostredníctvom ktoréhokoľvek zariadenia na živočíšne vedľajšie produkty, ktoré disponuje oprávnením na odoberanie vzoriek mozgového kmeňa na následné testovanie na BSE

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: Od 12. januára 2009 do 31. decembra 2009: 2 mil. GBP

Maximálna intenzita pomoci: Intenzita pomoci na zhromažďovanie a likvidáciu uhynutého dobytku, pri ktorom sa vyžaduje testovanie na BSE, je v súlade s článkom 16 písm. f) nariadenia (ES) č. 1857/2006 do výšky 100 %.

Očakáva sa, že maximálna intenzita pomoci vyplácanej výrobcom v rámci tejto schémy na zhromažďovanie a likvidáciu nepresiahne 20 % (čo predstavuje zníženie z pôvodnej intenzity 100 % v období 2001 – 11. január 2009)

Dátum implementácie: Od 12. januára 2009, resp. od dátumu, keď schému uverejní Komisia podľa toho, ktorý z týchto dátumov nastane neskôr

Trvanie schémy štátnej pomoci alebo individuálnej štátnej pomoci: Nové ustanovenia v oblasti financovania začnú platiť 12. januára 2009, resp. v deň, keď schému uverejní Komisia podľa toho, ktorý z týchto dátumov nastane neskôr, a ich platnosť skončí 31. decembra 2009. Posledný dátum na podávanie žiadostí je 31. decembra 2009

Účel pomoci: Poskytnúť štátom podporovanú dobrovoľnú schému pomoci na zhromažďovanie a likvidáciu, prostredníctvom schváleného zariadenia na odoberanie vzoriek, uhynutého dobytka vo veku nad 48 mesiacov, pri ktorom sa v súlade s nariadením (ES) č. 1774/2002 a nariadením (ES) č. 999/2001 vyžaduje testovanie na BSE.

Ide o novú schému. Nejde o rozšírenie alebo úpravu žiadnej už jestvujúcej schémy

Príslušné odvetvia hospodárstva: Financovanie sa vzťahuje na všetky MSP vo Veľkej Británii, ktoré sa zúčastňujú na výrobe alebo chove dospelého hovädzieho dobytka

Názov a adresa orgánu poskytujúceho pomoc: Štatutárnym orgánom zodpovedným za program je:

Department for Environment, Food and Rural Affairs

Food and Farming Group

Area 7E, 9 Milbank, c/o Defra

17 Smith Square

London

SW1P 3JR

UNITED KINGDOM

Organizáciou, ktorá poskytne financovanie, je:

The National Fallen Stock Company Ltd

Stuart House

City Road

Peterborough

PE1 1QF

UNITED KINGDOM

Internetová stránka: http://www.defra.gov.uk/animalhealth/inspecting-and-licensing/abp/fallenstock/transitionfunding.htm

Ďalšie informácie: —

Číslo pomoci: XA 13/09

Členský štát: Írsko

Názov schémy štátnej pomoci alebo názov podniku prijímajúceho individuálnu štátnu pomoc: Participants in the An Bord Bia Food Quality Assurance Schemes

Právny základ: An Bord Bia Acts 1994 to 2004

Ročné výdavky plánované v rámci schémy štátnej pomoci alebo celková výška individuálnej štátnej pomoci poskytnutej podniku: Ročné výdavky 600 000 EUR

Maximálna intenzita pomoci: Do výšky 100 %

Dátum implementácie: Do 12. januára 2009

Trvanie schémy štátnej pomoci alebo individuálnej štátnej pomoci: Do 31. decembra 2012

Účel pomoci: Účelom pomoci je, aby sa prostredníctvom účasti pestovateľov na uznávaných nezávisle certifikovaných systémoch na zabezpečenie kvality podporila výroba kvalitných poľnohospodárskych výrobkov. Pomoc sa poskytne vo forme náhrady nákladov na inšpekciu a certifikáciu v súlade s článkom 14.2 písm. f) nariadenia (ES) č. 1857/2006 účastníkom systémov írskej rady pre potraviny (Bord Bia) na zabezpečenie kvality bravčového a kuracieho mäsa a vajíčok.

Pomoc sa takisto poskytne na rozvoj noriem (vrátane porovnávania s inými normami) a programov odbornej prípravy v súlade s článkom 14.2 písm. b) a c) nariadenia (ES) č. 1857/2006 pre účastníkov systémov írskej rady pre potraviny (Bord Bia) na zabezpečenie kvality vrátane systémov pre záhradnícke produkty určené na konzumáciu. Do tejto skupiny patria aj výrobcovia hubového kompostu a substrátu

Príslušné odvetvia hospodárstva: Sektor mäsa, záhradníckych produktov určených na konzumáciu a vajec

Názov a adresa orgánu poskytujúceho pomoc:

An Bord Bia Clanwilliam Court Lower Mount Street Dublin 2 IRELAND

Internetová stránka: http://www.bordbia.ie/industryservices-qualityassurance

Ďalšie informácie: Schémy, ktoré riadi Bord Bia a ktoré majú certifikát normy EN 45001, spĺňajú všetky požiadavky článku 32 nariadenia (ES) č. 1698/2005